recursal/SuperWikiNEXT-32B huggingface dataset:
**புனைவிலி** அல்லது **அல்புனைவு** (*non-fiction*) என்பது உண்மையை அடிப்படையாக கொண்டு எழுதப்படும் இலக்கியப் படைப்பாகும். இதில் சொல்லப்படுகின்ற சம்பவங்கள், மனிதர்கள், மற்றும் தகவல்கள் பெரும்பாலும் உண்மையானதாக இருக்க வேண்டும்.   கற்பனைகளையோ, பொய்மைகளை வைத்து படைக்கப்படும் இலக்கியத்தை எழுத்தாளர் புனைவிலி என சொன்னால், அது ஏமாற்றுவதாக கருத்தப்படும். படைப்பின் மெய் பொய் தன்மையை தெரிவிக்காமல் எழுதப்படும் அனைத்துமே புனைவு என்றே பெரும்பாலும் எடுத்துக் கொள்ளப்படும். புனைவிலி இலக்கியங்கள் பொதுவாக அகநிலை சார்ந்தோ, புறநிலை சார்ந்தோ எழுதப்படும். இவை பெரும்பாலும் விவரண இலக்கியமாகவே கொள்ளப்படுவதுண்டு. புனைவிலி போன்றல்லாது புனைவு இலக்கியங்களில் பகுதியோ, முழுமையோ கற்பனையின் அடிப்படையில் எழுதப்படுவதாகும்.

குறிப்புகள்
-----------

1. ↑
2. 1 2  Farner, Geir (2014). "Chapter 2: What is Literary Fiction?". *Literary Fiction: The Ways We Read Narrative Literature*. Bloomsbury Publishing USA. .
3. ↑  Culler, Jonathan (2000). *Literary Theory: A Very Short Introduction*. Oxford University Press. பக். 31. "Non-fictional discourse is usually embedded in a context that tells you how to take it: an instruction manual, a newspaper report, a letter from a charity. The context of fiction, though, explicitly leaves open the question of what the fiction is really about. Reference to the world is not so much a property of literary [i.e. fictional] works as a function they are given by interpretation."
நந்தீசரே திருமூலரின் குரு ஆவார். **நந்தீசர்** நூல்கள் பல உள்ளன.அவற்றுள் சில நூல்களே அறியப்பட்டுள்ளன.

நந்தீசர் பற்றிய கதைகள்
----------------------

சிவகணங்களில் ஒருவர் நந்தீசர் என்றும் அவர் மானிட வடிவம் பெற்று வாழ்ந்ததாகவும் பல்வேறு கதைகள் சொல்கிறார்கள். சிவகணங்களில் ஒருவரான நந்தீசர் பார்வதி தேவியின் அந்தப்புரத்தினைக் காவல் காத்து வந்தார். அப்போது அம்மையைத் தரிசிக்க அடிலகன் என்னும் அரசன் வந்தான். அம்மையின் அனுமதியின்றி யாரையும் உட்செல்ல விடமாட்டேன் என்று நந்தீசர் தடுத்தார். இதையறிந்த சிவன் கோபங்கொண்டு அவரை பன்னிரெண்டாண்டுகள் பூலோகத்தில் வாழ்ந்து வரும்படி சபித்துவிட்டாராம். பூலோகத்தில் சிலாத முனிவர் யாக பூமி உழுத போது, கண்டெடுத்த பெட்டியில் அந்தக் குழந்தை இருந்தது. அதற்கு வீரகன் என்று பெயரிட்டு, சிலாதர் தம்பதிகள் வளர்த்து வந்தனர். தங்கள் குழந்தை பன்னிரண்டு வயதில் இறந்துவிடும் என்பதறிந்து மனம் வருந்தினர். அவர்கள் வருத்தத்தை அறிந்த வீரகன் (நந்தீசர்) அவர்களுக்கு ஆறுதல் வார்த்தைகள் கூறி,.கடுந் தவம் செய்ய ஆரம்பித்தான். ஆதன் விளைவாக சிவனார் அவனுக்குக் காட்சி கொடுத்து, நீ சிவலோகத்தில் சிரஞ்சீவியாய் வாழ்ந்திருப்பாய், சிவகணங்களின் தலைவனாகவும் விளங்குவாய், உனக்கு அனைத்து ஞானத்துடன்,சிவஞானமும் அருளினோம் என்று கூறு மறைந்தார். நந்தீசர் தேவர்சஞ்சை (பித்ரு தேவரின் மகள் ) என்பவளை மணந்தார்.
இவரது சமாதி திருவாவடுதுறையில் இருப்பதாகச் சொல்லப்படுகிறது.

நூல்கள்
-------

* நிகண்டு 300
* கருக்கிடை 300
* சம்வாதம் 200
* வைத்தியம் 12
* கலைச்சூத்திரம் 500
* ஞான சூத்திரம் 100
* முப்பு சூத்திரம் 37
* கருக்கிடைச் சூத்திரம் 33
* வைத்திய காவியம் 1200
* கலைஞானம் 1000
* தண்டபக்சினி 100
* சங்கம விளக்கம் 42

காண்க
-----

* சைவம் வலைவாசல்

உசாத்துணை
---------

* சித்தர்கள் வாழ்க்கை வரலாறு
**ஒரு லிட்டர் ஒளி**  (*Liter of Light*) என்பது மின்சார அணுக்கம் கிட்டாத அல்லது வாங்கவியலா பிற்பட்ட குடும்பங்களுக்கு சூழலுடன் இயைந்த, பொருளாதாரப்படி நிலைநிறுத்தற்தக்க, ஒளி மூலத்தை வழங்கும் நோக்கம் கொண்ட உலகளாவிய கட்டற்ற மூல இயக்கமாகும். இந்தக் கண்டுபிடிப்பு மிகவும் எளிதானது. 1.5 லிட்டர் பெட் போத்தலில் தூய்விக்கப்பட்ட நீரையும் பாசி படிவதைத் தடுக்க வெளுப்பானையும் நிரப்பி வீட்டுக் கூரைகளில் நிறுவுவதாகும். போத்தலின் உள்ளே உள்ள நீர் சூரியஒளியை முறித்து 55 வாட் மின்குமிழுக்கு இணையான வெளிச்சத்தைத் தருகிறது. சரியானப் பொருள்களைப் பயன்படுத்தி சரியாக நிறுவப்பட்டால் இந்த சூரிய போத்தல் 5 ஆண்டுகளுக்கு நீடித்திருக்கும். இந்த ஒளி அமைப்பு சூரிய ஒளியை நாடி இருப்பதால் பகல் நேரங்களில் மட்டுமே பயன்படுத்த இயலும். எனவே வீடுகளுக்கும் கட்டிடங்களுக்கும் பகல் வெளிச்ச நேரங்களில் மட்டுமே ஒளி வழங்க இந்த ஏற்பாடு அமைக்கப்படுகின்றது.

வரலாறு
------

பகல் ஒளிக்காக நெகிழிப் போத்தல்களை பயன்படுத்தும் எண்ணக்கருவை முதன்முதலாக பிரேசில் நாட்டு *ஆல்பிரடோ மோசர்* 2002இல் வெளிப்படுத்தினார். இந்தத் தொழினுட்பத்தை சமூக இயக்கமாக முதன்முதலில் பிலிப்பைன்சு நாட்டில் *இல்லாக் டியாசு* தனது **மைசெல்ட்டர்** என்ற நிறுவன அமைப்பு மூலம் 2011இல் செயல்படுத்தினார். இந்த எண்ணக்கருவை நிலைநிறுத்தற்கூடிய அளவில் வளர்க்க இந்த அமைப்பு "உள்ளூர் தொழில்முனைவர்" வடிவத்தை செயலாக்கியது. இதன்படி போத்தல் குமிழ்கள் உருவாக்கலும் நிறுவலும் உள்ளூர் முனைவர்களிடம் விடப்பட்டது; இதன்மூலம் சிறு வருமானமும் அவர்களுக்குக் கிட்டியது. சில மாதங்களிலேயே, ஒரு தச்சரும் ஒரு கருவிப் பெட்டியும் கொண்டு லகுனாவின் சான் பெட்ரோ சமூகத்தினர் 15,000 போத்தல் குமிழ்களை 20 நகரங்களில் நிறுவினர். இது பிலிப்பைன்சின் மற்ற மாநிலங்களுக்கும் ஊக்கமூட்டியதோடன்றி உலகளாவிய அளவில் விரிவுபடுத்தவும் வழி வகுத்தது. மைசெல்ட்டர் அமைப்புஒரு பயிற்சி மையத்தை ஏற்படுத்தி இளைஞர்களுக்கும் வணிக நிறுவனங்களுக்கும் பிற குழுக்களுக்கும் பயிலரங்குகளை நடத்தியது.

மேற்சான்றுகள்
-------------

1. ↑  "10,000 Dirt Cheap and Life-Altering Plastic Lamps Installed in Manila Slums | Inhabitat - Sustainable Design Innovation, Eco Architecture, Green Building". Inhabitat. 2012-10-04 அன்று பார்க்கப்பட்டது.
2. ↑  "Bringing light to the poor, one liter at a time | Video | Reuters.com". Uk.reuters.com. 2012-12-02 அன்று மூலம் பரணிடப்பட்டது. 2012-10-04 அன்று பார்க்கப்பட்டது. Unknown parameter `|=` ignored (உதவி)
3. ↑  BBC News article about Alfredo Moser and his invention
4. ↑  "A Liter of Light Goes a Long Way (by Ami Valdemoro) | Harvard Students Talk Rio+20". Riomatters.wordpress.com. 2012-06-06. 2013-08-13 அன்று பார்க்கப்பட்டது.
5. ↑  "A Litre of Light". Unfccc.int. 2012-10-04 அன்று பார்க்கப்பட்டது.

வெளி இணைப்புகள்
---------------

* Alfredo Moser: Bottle light inventor proud to be poor - BBC News Magazine 13 Aug 2013
* பரணிடப்பட்டது 2020-02-28 at the வந்தவழி இயந்திரம்
*
**புனேசுவர் மகாதேவ் மந்திர்** (*Punyeshwar Mahadev Mandir*) இந்தியாவின் மகாராட்டிர மாநிலம் புனேவில் முத்தா நதிக்கரையில் அமைந்துள்ள ஒரு சிவன் கோயிலாகும். புனேசுவருடன் நாராயணேசுவர் என்ற மற்றொரு கோயிலும் இருந்தது. பதின்மூன்றாம் நூற்றாண்டின் பிற்பகுதியில் புனேசுவர் கோவில் இடிக்கப்பட்டது. தற்போது தக்தா (இளைய) சேக் சல்லா தர்கா என்ற பெயரில் ஒரு தர்காவாக மாற்றப்பட்டுள்ளது. இன்றுவரை கோயில் அதன் அமைக்கப்பட்ட இடத்தில் இருந்து வருகிறது. அதே நேரத்தில் நாராயணேசுவர் மூத்த சேக் சல்லா தர்காவாக மாற்றப்பட்டது. 2006 ஆம் ஆண்டில், ஆற்றின் குறுக்கே ஒரு சுவர் இடிந்து தர்காவின் கீழ் புனேசுவர் கோவிலின் பழமையான கலைப்பொருட்கள் கண்டுபிடிக்கப்பட்டன. 

புனே நகரில் உள்ள பாடலேசுவரருக்குப் பிறகு, இந்த கோயில் அதன் அசல் வடிவத்தில் இல்லை என்றாலும், ஆரம்பகால பெயரிடப்பட்ட கோயில்களில் ஒன்றாக உள்ளது.

புனே நகரம் புனேசுவர் கோயிலின் பெயரால் அழைக்கப்படுகிறது.

மேற்கோள்கள்
-----------

1. ↑  Diddee and Gupta (2000). *Pune Queen of the Deccan*. Pune: Elephant Design Pvt. Ltd.. பக். 304. பன்னாட்டுத் தரப்புத்தக எண்:81-87693-00-2.
2. ↑  Parasnis DB (1921). *Poona in bygone days*. Pune: The Times Press, Bombay. பக். 77.
3. ↑  Avinash Sowani (1998) (in Marathi). *Haravalele Pune* (First ). Pune: Purva Prakashan. பக். 20.
**செங்கல் தேரி** (*Chengaltheri or Sengaltheri*) இந்தியாவின் தமிழ்நாடு மாநிலம் திருநெல்வேலி மாவட்டத்தில் மேற்குத் தொடர்ச்சி மலையடிவாரத்தில் உள்ள ஒரு வனப்பகுதி ஆகும்.  இந்த இடம் களக்காட்டிலிருந்து மேற்கில் 18 கி.மீ தொலைவில் அமைந்துள்ளது. கடல் மட்டத்திலிருந்து 3000 அடி உயரத்தில் அமைந்துள்ள செங்கல் தேரியை செங்குத்தான மலைப்பகுதியில் குறுகிய சாலைகளை கடந்து சென்றால் அடையலாம். செங்கல் தேரி ஒரு சுற்றுலாத்தலமாகவும் திகழ்கிறது. பல அருவிகளும் நீரோடைகளும் இருப்பதால் சுற்றுலாப் பயணிகள் இங்கு அதிக அளவில் வருகின்றனர். செப்டம்பர் முதல் மார்ச்சு மாதம் வரையிலான காலம் செங்கல்சேரிக்கு செல்வதற்கு உகந்த காலமாகும்.

இப்பகுதியில் சுற்றுலாப் பயணிகள் தங்குவதற்காக மரத்தாலான விடுதி, அருங்காட்சியகம், நூலகம் மற்றும் மிருகங்களைப் பார்க்க பார்வை மாடங்கள் உள்ளன.

9-வது கி.மீ தொலைவில் முதலிருப்பான் அருவி நீரோடைகள் உள்ளன. முதலிருப்பான் அருகே உள்ள அடர்ந்த காட்டுப் பகுதியில் யானைக்குழி உள்ளது. இங்கு யானைகள் கூட்டமாக காணப்படும்.

மேற்கோள்கள்
-----------

1. ↑  மலர், மாலை (2022-08-10). "களக்காடு செங்கல்தேரி மலையில் மர்ம நபர்கள் ஊடுருவல்- சமூக வலைதளங்களில் வெளியான வீடியோவால் பரபரப்பு". *www.maalaimalar.com*. 2023-05-23 அன்று பார்க்கப்பட்டது.
2. ↑  "கருவூலம்:திருநெல்வேலி மாவட்டம்! அருவிகள்!". தினமணி.. பார்த்த நாள்: 23 May 2023.

வெளி இணைப்புகள்
---------------

*
**புன்னாப்பரா** (*Punnapra*) என்பது இந்தியாவின், கேரளத்தின், ஆலப்புழா மாவட்டத்தில் உள்ள ஒரு கிராமம் ஆகும். இது அரபிக் கடலின் கரையோரப் பகுதியில், குட்டநாட்டிற்கு மேற்கே அமைந்துள்ளது *, இது கேரளத்தின் நெற்களஞ்சியம்* என்று பிரபலமாக அறியப்படுகிறது.

உள்ளாட்சி நிர்வாகம்
-------------------

புன்னப்பரா இரண்டு ஊராட்சிகளாக பிரிக்கப்பட்டுள்ளது: 

* புன்னப்பரா வடக்கு
* புன்னப்பர தெற்கு

வரலாறு
------

 கம்யூனிஸ்ட் நினைவுத்தூண் 
 ஐ.எம்.டி புன்னாபிரா 
இந்தியாவின் விடுதலைக்கு முன்னர் திருவிதாங்கூர் இராச்சியத்தின் ஒரு பகுதியாக *புன்னப்பரா* இருந்தது. 1940 களில், தென்னை நார் தொழிலில் ஈடுபட்ட தொழிலாளர்கள் மத்தியில் கம்யூனிஸ்ட் கட்சி நல்ல செல்வாக்கை வளர்த்ததுக் கொண்டிருந்தது. மேலும் இக்கட்சியானது தொழிலாளர்களின் ஊதிய உயர்வுக்காக வேலைநிறுத்தத்தை ஏற்பாடு செய்தது. இதனால் திருவிதாங்கூர் திவான் (பிரதமர்) சே. ப. இராமசுவாமி தொழிலாளர் பிரச்சினைகளை தீர்க்க இதில் தலையிட்டார். ஆனால் சர் சே. ப. ராமசாமி ஐயரின் ஆட்சிக்கு எதிரான ஒரு அரசியல் நடவடிக்கையான மாற்று அரசாங்கத்தை கோரும் தொழிலாளர் பிரிவினருடன் நிலைமை மோசமடைந்தது. புன்னப்பராவில் உள்ள அப்லான் அரோஜ் என்ற நில உடைமையாளரின் கோரிக்கையின் பேரில் அவருக்கு காவல்துறை பாதுகாப்பு வழங்கப்பட்டது, மேலும் அவரது வீட்டிற்கு அருகே நடந்த போராட்டத்தில் ஒரு ஆர்ப்பாட்டக்காரர் சுட்டுக் கொல்லப்பட்டார். இதனால் காவல்துறை பாசறையை ஏராளமான ஆர்பாட்டக்காரர்கள் தாக்கினர். இதில் நான்கு போலீஸ்காரர்கள் கொல்லப்பட்டனர், சுமார் 35 ஆர்பாட்டக்காரர்களும் கொல்லப்பட்டனர். அரசாங்கம் இராணுவச் சட்டத்தை அறிவித்தது, அதன் பின்னர் இராணுவ நடவடிக்கையில் சுமார் 300 பேர் படுகொலை செய்யப்பட்டனர். சம்பவங்களின் தொடர் நிகழ்வானது புன்னப்பர-வயலார் எழுச்சி என்று அழைக்கப்படுகிறது.  இதை நினைவுகூறும் விதமாக இங்கு புன்னாபிர-வயலார் எழுச்சி தியாகிகளின் தூண் என்ற ஒரு நினைவுச்சின்னம் உள்ளது, ஒவ்வொரு ஆண்டும், இந்த தியாகளின் நினைவு நாளன்று அலப்புழாவில் உள்ள வால்யா சுடுகாட்டில் இருந்து இந்த நினைவுச் சின்னம் வரை ஊர்வலம் நடத்தப்படுகிறது.

புன்னாப்பராவில் உள்ள கல்லூரிகள்
-------------------------------

* பொறியியல் மற்றும் மேலாண்மை கல்லூரி, புன்னாப்பரா
* அரசு டி.டி மருத்துவக் கல்லூரி, ஆலப்புழா
* கார்மல் பல்தொழில்நுட்பக் கல்லூரி, அரவுகாடு
* கார்மல் பொறியியல் மற்றும் தொழில்நுட்ப கல்லூரி அலப்புழா
* மார் கிரிகோரியஸ் கல்லூரி புன்னப்பரா

குறிப்புகள்
-----------

1. ↑  Thomas Johnson Nossiter (1982). *Communism in Kerala: A Study in Political Adaptation*. University of California Press. பக். 90–91. பன்னாட்டுத் தரப்புத்தக எண்:9780520046672. .
2. ↑
3. ↑
4. ↑  "காப்பகப்படுத்தப்பட்ட நகல்". 2015-10-19 அன்று மூலம் பரணிடப்பட்டது. 2020-01-23 அன்று பார்க்கப்பட்டது.
கவின்கலைகளுக்கான புசுக்கின் அருங்காட்சியகம்.
**கவின்கலைகளுக்கான புசுக்கின் அரச அருங்காட்சியகம்** (*Pushkin State Museum of Fine Arts*, உருசியம்: Музей изобразительных искусств им. А.С. Пушкина) என்னும் முழுப் பெயர் கொண்ட **புசுக்கின் அருங்காட்சியகம்**, மாசுக்கோவில் உள்ள ஐரோப்பியக் கலைகளுக்கான மிகப்பெரிய அருங்காட்சியகம் ஆகும். இது, மாசுக்கோவில், வொல்கோனா சாலையில் மீட்பர் யேசு பேராலயத்துக்கு எதிரில் அமைந்துள்ளது. 1981 இலிருந்து, *இசுவ்யாடொசுலாவ் ரிக்டரின் டிசம்பர் நைட்சு* எனப்படும் பன்னாட்டு இசை விழா இந்த அருங்காட்சியகத்தில் இடம்பெற்றுவருகிறது.

இந்த அருங்காட்சியகம் புசுக்கினின் பெயரில் இருந்தாலும், புகழ் பெற்ற உருசியக் கவிஞரான அலெக்சாண்டர் புசுக்கினுக்கும் இதற்கும் தொடர்பு இல்லை. ஆனாலும், அவரை நினைவு கூர்வதற்காக இப்பெயர் இடப்பட்டது. இந்த அருங்காட்சியகம் பெயர்பெற்ற கவிஞர் மரீனா திசுவட்டயேவாவின் தந்தையான பேராசிரியர் இவான் திசுவட்டயேவினால் நிறுவப்பட்டது. இவர், மாசுக்கோவுக்கு ஒரு கவின்கலைக்கான அருங்காட்சியகத்தின் தேவைகுறித்து கோடீசுவரரும், வள்ளலுமான யூரிய் நெக்கயேவ்-மால்ட்சோவ், கட்டிடக்கலைஞர் ரோமன் கிளீன் ஆகியோருக்கு விளக்கி அவர்கள் மூலம் இதை நிறுவினார். சோவியத் உகத்துக்கான மாறுநிலைக் காலகட்டத்திலும், தலைநகர் மாசுக்கோவுக்கு மாறிய காலகட்டத்திலும் பல்வேறு பெயர் மாற்றங்கள் இடம்பெற்றன. 1937ல் கவிஞர் அலெக்சாண்டர் புசுக்கினின் 100 ஆவது இறந்த தினத்தில் அவரது நினைவாகத் தற்போதைய பெயரை இது பெற்றது.

வெளி இணைப்புகள்
---------------

விக்கிமீடியா பொதுவகத்தில்,  
 ***புஷ்கின் அருங்காட்சியகம்***   
என்பதின் ஊடகங்கள் உள்ளன. 

* புசுக்கின் அருங்காட்சியக இணையதளம்
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**விருபாட்ச ராயன்** (கி.பி. 1404-1405) சங்கம மரபைச் சேர்ந்த, விஜயநகரப் பேரரசர்களில் ஒருவன் ஆவர். பேரரசனாக இருந்த இரண்டாம் ஹரிஹரன் இறந்த பின்னர், விஜயநகரத்தின் அரசுரிமைக்காக அவனுடைய மகன்களான முதலாம் தேவ ராயன், இரண்டாம் புக்கா ராயன், விருபக்ஷ ராயன் ஆகியோரிடையே போட்டி ஏற்பட்டது. முடிவில் விருபக்ஷ ராயன் அரசனானான் எனினும், இவனால் நீண்ட காலம் அரசாள முடியவில்லை. சில மாதங்களிலேயே அவன் கொலை செய்யப்பட்டார். 

விருபக்ஷ ராயனின் ஆட்சிக்காலம் மிகக் குறுகியதானதால், அவனது ஆட்சி பற்றிச் சொல்லுவதற்குச் சிறப்பாக எதுவும் இல்லை. ஆனால், இவர் காலத்தில், கோவா, சாவுல் (Chaul), டாபோல் (Dabhol) உள்ளிட்ட ஏராமான நிலப்பரப்பை விஜயநகரம் இழந்துவிட்டதாகப் பயணி பெர்னாவோ நூனிஸ் (Fernao Nuniz) குறிப்பிட்டுள்ளார். மேலும் விருபக்ஷ ராயன் கொடூரமானவனாக இருந்ததாகவும், எதைப் பற்றியும் கவலைப்படாது பெண்களுடனும், குடியிலுமே காலத்தைக் கழித்ததாகவும் நூனிஸ் எழுதியுள்ளார்.

மேற்கோள்கள்
-----------

1. ↑

வெளி இணைப்புகள்
---------------

* 
* பரணிடப்பட்டது 2005-11-01 at the வந்தவழி இயந்திரம்
**சேகர் குமார் யாதவ்** (*Shekhar Kumar Yadav*)(16 ஏப்ரல் 1964) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றம் நீதிபதியாக உள்ளார். யாதவ் திசம்பர் 12, 2019 முதல் இப்பதவியில் உள்ளார். இவரது வழக்கத்திற்கு மாறான நீதித்துறை கருத்துகளால் செய்திகளில் இவரது கருத்துக்கள் விவாதப்பொருளானது.

கல்வியும் நீதிபதி பணியும்
-------------------------

யாதவ் அலகாபாத் பல்கலைக்கழகத்தில் 1988ஆம் ஆண்டு சட்டம் படித்துப் பட்டம் பெற்றார். பின்னர் 1990ஆம் ஆண்டு அலகாபாத் நீதிமன்றத்தில் வழக்கறிஞராகப் பதிவு செய்துகொண்டு பயிற்சி பெற்றார். நீதிபதியாகப் பொறுப்பேற்பதற்கு முன்பாக இந்திய இரயில்வே, பூர்வாஞ்சல் பல்கலைக்கழகம் மற்றும் இந்திய ஒன்றியம் முதலிய அமைப்புகளின் சட்ட ஆலோசகராகப் பணியாற்றினார். திசம்பர் 2019-ல் அலகாபாத் உயர்நீதிமன்றத்தின் கூடுதல் நீதிபதியாக நியமிக்கப்பட்ட யாதவ், 2021 மார்ச் மாதம் நிரந்தர நீதிபதியாக நியமிக்கப்பட்டார்.

மேற்கோள்கள்
-----------


1. 1 2  "Hon'ble Mr. Justice Shekhar Kumar Yadav". *www.allahabadhighcourt.in*. 2021-11-05 அன்று பார்க்கப்பட்டது.
2. ↑  "Scientists believe cow only animal that inhales, exhales oxygen: Allahabad HC judge". *The Economic Times*. .
**புசு திமா** (**பிஷு** **திமா** ) என்பது இந்தியா வில் உள்ள அசாம் மற்றும் நாகலாந்து போன்ற வடகிழக்கு மாநிலங்களில் வாழும் பழங்குடி இனமான திமாசாவினரால் ஒவ்வொரு வருடமும் மிகப்பெரிய அறுவடை திருவிழாவாக கொண்டாடப்படும் கலாச்சார விழாவாகும். இந்த பகுதிகளில் உள்ள பல்வேறு கிராமங்களில் தானிய அறுவடை முடிந்த பிறகு பொதுவாக ஜனவரி மாதத்தில் இந்த விழா கொண்டாடப்படுகிறது.

நடனம்
-----

மூன்று நாட்கள் நடைபெறும் இவ்விழாவில், திமாசா பழங்குடி சமூகத்தினர் அனைவரும்  தங்கள் கலாச்சாரத்தின் பாரம்பரிய உடையை அணிந்து தங்களின் நாட்டுப்புற இசைக்கருவிகளான 'க்ரம்' எனப்படும் மத்தள வாத்தியங்கள், 'முர்ரி' எனப்படும் காற்றிசை கருவிகள், புல்லாங்குழல் போன்ற 'சுபின்' மற்றும் டுபங்' போன்றவைகளை இசைத்து பாடல்கள் பாடி ஒன்றாக நடனமாடுவார்கள். ''முர்ரி'' இசைக்கருவிகள் முதல் நாளில் இருந்து கடைசி நாளான மூன்றாம் நாள் வரை தொடர்ச்சியாக இசைக்கப்படவேண்டும் என்பது ஒரு சடங்காகும். சிறுவர், சிறுமியர் தங்கள் பாரம்பரிய உடையுடன் வந்து திருவிழாவில் நடனமாடி இரவு முழுவதும்  கொண்டாடுவார்கள்.

மேற்கோள்கள்
-----------

1. ↑  "Busu Dima festival begins in Dima Hasao". *The Times of India* (ஆங்கிலம்). January 29, 2012. 2021-03-24 அன்று பார்க்கப்பட்டது.
2. ↑  "Festivals | Dima Hasao District | Government Of Assam, India". *dimahasao.assam.gov.in*. 2021-10-28 அன்று மூலம் பரணிடப்பட்டது. 2021-03-24 அன்று பார்க்கப்பட்டது.
3. ↑  "Busu Dima festival celebrated". *Assam Times* (ஆங்கிலம்). 2014-01-30. 2021-03-24 அன்று பார்க்கப்பட்டது.
**சேகண்டி அல்லது சேமக்கலம்**, மேலும் இதனைச் *சவுண்டி* , *செகண்டை* , *செயகண்டி* , *செயகண்டிகை* , என்றும் அழைக்கப்படுகிறது. சேமக்கலத்தை வெண்கலத்தால் வட்ட வடிவமாக உருவாக்கப்படுகிறது. வெண் சங்கொலியுடன், சேகண்டி அல்லது சேமக்கலத்தை, கனத்த தேக்கு குச்சியால் அடித்து ஒலி எழுப்பப்படுகிறது. 

திருச்சங்கு திருமாலுக்கு உரியது. சேமக்கலம் சிவனுக்கு உரியது. சிவனும், திருமாலும் ஒன்றே என்ற உயர்ந்த தத்துவத்தை விளக்கும் பொருட்டு சேமக்கலத்தை, சங்கொலியுடன் இணைத்து இசைக்கப்படுகின்றன.

சிவன் கோயில்களில் சுவாமி புறப்பாட்டின்போது சேமக்கலம் எனும் சேகண்டி இசை ஒலி எழுப்பப்படுகிறது. 
பிற்காலத்தில் மனித இறப்புகளில் சேகண்டியுடன் சங்கு ஒலிப்பது நடைமுறைக்கு வந்துள்ளது. இறப்புகளில் வாசிக்கப்படும் பித்தளையால் ஆன சேமக்கலத்தை சேகண்டி அல்லது சவுண்டி அல்லது சேகண்டி என்பர்.

மேற்கு வங்காள மாநிலத்தில் திருமண விழாவின் போது சேமக்கல ஒலியுடன், சங்கொலி மற்றும் குலவை ஒலி பெண்களால் எழுப்பப்படுகிறது.

பெயர்க் காரணம்
--------------

**சோமன்** எனும் சந்திரன் போன்ற வட்ட வடிவ அமைப்பு கொண்ட சேகண்டிக்கு *சோமன் கலம்*. என்ற பெயராயிற்று. பின்னர் இப்பெயர் மறுவி சேமக்கலம், சேகண்டி என்றாயிற்று.

இதனையும் காண்க
--------------

* வெண் சங்கு

மேற்கோள்கள்
-----------

1. ↑  "கஞ்சக் கருவிகள்". 2016-05-09 அன்று மூலம் பரணிடப்பட்டது. 2016-08-04 அன்று பார்க்கப்பட்டது.

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**Page Module:Hatnote/styles.css has no content.**

பிறபயன்பாட்டுக்கு, செஞ்சந்தனம் என்பதைப் பாருங்கள்.

காய்த்துக் குலுங்கும் செம்மரம்
செம்மரத்தால் செய்யப்பட்ட தட்டு
**சே** மரத்தை (*Soymida febrifuga*) **செம்மரம்** என்றும் ரோட்டுசெம்மை மரம் என்றும் இக்காலத்தில் வழங்குகின்றனர். ரோட்டுசெம்மை அடர்சிவப்பு நிறம் கொண்டது. இது தழை, பூ, காய் உள்ள மரமாகப் படத்தில் காட்டப்பட்டுள்ளது.

தொல்காப்பியத்தில் சே மரம்
-------------------------

**சே** மரத்தைத் தொல்காப்பியம் குறிப்பிடுகிறது. சே என் மரப்பெயர் ஒடு மர இயற்றே என்பது தொல்காப்பிய நூற்பா.

சேங்கொடு (சே மரத்தின் கிளை)
சேஞ்செதிள் (சே மரத்தில் உரிந்து விழும் பொறுக்குப் பட்டை)
சேந்தோல் (சே மரத்துக் காயிலுள்ள தோல்)
சேம்பூ (சே மரத்துப் பூ)
என இச்சொல் புணரும் என்பதை உரையாசிரியர் விளக்கம் தருகிறார்.

சொல் விளக்கம்
-------------

* மரம்

சேயோன், சேதாம்பல் என்னும் சொற்களில் சே என்பது செம்மை நிறத்தை உணர்த்துவதை அறியலாம்.
சே மரத்தின் வயிரப்பகுதி கருஞ்சிவப்பு நிறம் கொண்டது. இதனால் இதனைச் சே என்றும், செம்மரம் வழங்கினர்.
* எருது

சே என்னும் சொல் விலங்கில் ஆணினத்தைக் குறிக்கும்
(சே) பெற்றம் ஆயின் முற்றத்தோன்றாது 
"சேவின் கோடு (எருதின் கொம்பு) என வரும்.

மருத்துவப் பயன்
---------------

செம்மரம் லுபியோல், சிடோஸ்டேரோல், மீத்தைல் அங்கோலெனேட் (lupeol, sitosterol, methyl angolenate) ஆகிய வேதிப்பொருட்களைக் கொண்டுள்ளது. செம்மரப் பட்டைகளில் டெட்ராநோர்டிட்ரைபினாய்டு என்ற வேதிப் பொருள் உள்ளது (tetranortriterpenoids). இப்பட்டைகளிலிருந்து பிசின் கிடைக்கிறது. நடுமரத்தில் பெஃப்ரிஃபூஜின், நாரிஜெனின், மைரிசெடின், டைஹைட்ரோமைரிசெடின் (febrifugin, naringenin, myricetin, dihydromyricetin) ஆகியவை உள்ளன. மரத்திலும் பட்டையிலும் டிஆக்சிஆண்டிரோபின் (deoxyandirobin) என்ற வேதிப்பொருள் உள்ளது. இலைகளில் குயிர்செடின் (quercetin),மற்றும் நைட்டினோசைட் (nitinoside) என்ற பொருட்கள் உள்ளன.

மரப்பட்டைகள் வயிற்றுப்போக்கு நோய்க்கும் காய்ச்சலுக்கும் மருந்தாகவும் பொது டானிக்காகவும் பயன்படுகிறது. இம்மரத்தின் எரிவடிச்சாறு (decoctin) வாய்ச்சுத்தம் செய்யும் மருந்து தயாரிக்கவும் (gargles), வஜினல் நோய்த்தொற்றுகள், ருமாட்டிக் மூட்டு வீக்கங்கள், வயிறு சுத்தம் செய்யும் எனிமாட்டா போன்ற மருந்துகள் தயாரிக்கவும் பயன்டுகின்றது.

அடிக்குறிப்பு
-------------

1. ↑  கி. மு. நாலாம் நூற்றாண்டுத் தொல்காப்பியம் உயிர்மயங்கியல் 76
2. ↑  13-ஆம் நூற்றாண்டு இளம்பூரணர்
3. ↑  தொல்காப்பியம் உயிர் மயங்கியல் 77
4. 1 2  "Soymida fabrifuga". January 24, 2015 அன்று பார்க்கப்பட்டது.
**கரபுரநாதசுவாமி கோயில்** (*Karapuranathar Temple*) என்பது தமிழ்நாட்டில் சேலம் மாவட்டம், உத்தமசோழபுரம் என்னும் ஊரில் அமைந்துள்ள சிவன் கோயிலாகும். இத்தலத்தின் மூலவர் கரபுநாதர், அம்பிகை பெரியநாயகியம்மன்.

தலவரலாறு
--------

இக்கோயில் பத்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கரதூசனன் என்பவர் இராவணனின் சகோதரன் ஆவார். இவர் ஆயிரம் ஆண்டுகள் தவமிருந்தும் இறைவன் தரிசனம் தராததால், அக்னிபிரவேசம் செய்ய துணிந்தார். அப்போது அங்கு ஈசன் வெளிப்பட்டார். கரதூசன் பூசை செய்தமையால் சிவபெருமான் கரபுரநாதர் என்று அழைக்கப்படுகிறார்.

கோயில் அமைப்பு
--------------

இக்கோயிலில் கரபுரநாதசுவாமி, பெரியநாயகி சன்னதிகளும், விநாயகர், முருகன், ஐயப்பன், கரடி சித்தர், கால பைரவர், சூரியன் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி மூன்று காலப் பூசைகள் நடக்கின்றன. சித்திரை மாதம் தேர்த்திருவிழா 6-ம் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி உற்சவம் 9-ம் நாள் திருவிழாவாக நடைபெறுகிறது. சித்திரை மாதம் தேரோட்டவிழா தேரோட்டம் நடைபெறுகிறது.
சன்னதிகள்

இக்கோயிலில் கரடி சித்தருக்கு தனி சன்னதி அமைக்கப்பட்டுள்ளது. கன்னி மூலை கணபதி, வள்ளி தெய்வானை முருகன், ஐயப்பன் போன்றோர் சன்னதிகள் உள்ளன.
தலசிறப்பு

தலசிறப்பு
---------

* அங்கவை சங்கவை திருமணம் நடைபெற்ற தலம்
* மூவேந்தர்களின் சின்னங்களான வில், புலி, மீன் கொடிகள் அர்த்த மண்டபத்தில் கல்தூணில் பதியப்பட்டுள்ளது,
* இக்கோயிலில் ஔவையாருக்கு பெரிய சிலை அமைந்துள்ளது
* குணசீலன் எனும் சிறுவனுக்காக மூலவர் சற்று சாய்ந்த நிலையில் அமைந்துள்ளார்.

மேற்கோள்கள்
-----------

1. ↑  ஆன்மிகம் இதழ் 1-15 ஜூலை 2016 பக்கம் 72
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3. ↑  ஆன்மிகம் இதழ் 1-15 ஜூலை 2016 பக்கம் 74
**அன்டோயின் ஜெரோம் பாலார்ட்** (Antoine Jérôme Balard) (1802-1876) ஒரு பிரெஞ்சு வேதியியலாளரும் புரோமினைக் கண்டுபிடித்தவர்களில் ஒருவரும் ஆவார்.

தொழில் வாழ்க்கை
---------------

இவர் பிரான்சில் மோண்ட்பெல்லியரில் 1802 ஆம் ஆண்டு செப்டம்பர் 30 ஆம் நாள் பிறந்தார்.இவர் தனது வாழ்க்கையை ஒரு மருந்து தயாரிப்பாளராகத் தொடங்கினார். தனது சொந்த ஊரில் அறிவியல் ஆசிரியர்களுக்கு வேதியியல் பாடத்திற்கான உதவியாளராக செயல்பட்டுள்ளார். பின்னர் இராயல் மருந்தியல் கல்லூரி மற்றும் பள்ளியில் வேதியியல் பேராசிரியர் பதவியில் பணியாற்றினார். இவர் தெற்கு பிரான்சின் மத்தியதரைக்கடல் அருகே உள்ள மோண்ட்பில்லியர் என்ற இடத்தின் உவர் சதுப்பு நிலத்தில் கிடைத்த கடற்பாசியின் சாம்பலை குளோரின் சூழலில் வைத்து வாலைவடித்தார். கிடைத்த பொருளானது குளோரினுக்கும், அயோடினுக்கும் இடைப்பட்ட பண்புகளைக் கொண்டிருந்தது. அது நிச்சயம் ஒரு புதிய தனிமம் என்பதை உணர்ந்த அவர் இலத்தீன் வார்த்தையில் மூரியா என்ற பெயர் சூட்டினார். இதே தனிமமானது இவருக்கு ஓராண்டு முன்னதாக 1825 ஆம் ஆண்டில் கார்ல் ஜேக்கப் லோவிக் என்பவராலும் கண்டறியப்பட்டது. இவர்களிருவரின் கண்டுபிடிப்புமே புரோமின் என்ற தனிமம் தான். இரண்டு வெவ்வேறு அறிவியலாளர்களுமே புரோமினைக் கண்டுபிடித்தவர்களாக உலகால் அங்கீகரிக்கப்பட்டவர்கள் ஆவர். 

புரோமின் என்ற தனிமத்தைக் கண்டுபிடித்த சாதனையின் காரணமாக இவருக்கு பாரீசில் லூயி ஜேக்கப் தெனார்டின் பணியிடம் அவருக்குப் பின்னதாக கிடைக்கும் வாய்ப்பை ஏற்படுத்திக் கொடுத்தது.  1851 ஆம் ஆண்டில் இவர் டி பிரான்சு கல்லூரியில் வேதியியல் பேராசிரியர் பணியில் சேர்ந்தார். இங்கு அவர் மார்செலின் பெர்தெலாட்டை முதலில் மாணவராகவும், பின்னர் உதவியாளராகவும், இறுதியாக தனது சகப் பேராசிரியராகவும் தந்தது. இலூயி பாசுச்சருக்கு 26 வயதாக இருந்தபோது பலார்ட் அவரை ஒரு மாணவராகக் கொண்டிருந்தார்.   ஏப்ரல் 30, 1876 இல் பாலார்டு இறந்தார்.

மேற்கோள்கள்
-----------


1. 1 2  Chisholm 1911.
2. ↑  "Antoine Jérôme Balard (1802–1876)". *Pasteur Brewing*. 6 June 2017 அன்று மூலம் பரணிடப்பட்டது. 21 July 2018 அன்று பார்க்கப்பட்டது.
**கம்பன் கழகம்** என்னும் அமைப்பு கம்பன் எழுதிய இராமாயணத்தில் உள்ள இலக்கிய அழகையும் நுட்பத்தையும் தமிழர்களிடையே பரப்புகிறது. அந்நோக்கை அடைய இலக்கிய நிகழ்ச்சிகள், போட்டிகள் ஆகியவற்றை நடத்துகிறது.

வரலாற்றுப் பின்னணி
------------------

1937 ஆம் ஆண்டில் முதன்முறையாக, அன்றைய, சென்னை மாகாணத்தில் இராசகோபாலாச்சாரி தலைமையில் இந்திய தேசிய காங்கிரசு ஆட்சிப் பொறுப்பேற்றது. 1938 ஆம் ஆண்டில் அவ்வரசாங்கம் மாணவர்கள் அனைவரும் கட்டாயம் இந்தி படிக்க வேண்டும் என ஆணை பிறப்பித்தது. அதனை எதிர்த்து தமிழறிஞர்களும் பெரியார் ஈ.வே.இரா. போன்ற சமூகச் செயற்பாட்டாளர்களும் போராடினர். அப்போராட்டத்தில் வடமொழி – வடபுலம் - வடவர் பண்பாட்டு ஆதிக்கம் ஆகியவற்றை எதிர்த்து "திராவிடர்நாடு திராவிடர்க்கே" என்னும் சிந்தனை மேலோங்கியது. அச்சிந்தனையின் ஒரு பகுதியாக, இராமாயணம் வடவர் பண்பாட்டை முன்மொழிகிறது எனக்கூறி, பெரியார் தலைமையிலான சுயமரியாதை இயக்கத்தினர் இராமாயணத்தை எரிக்கும் முயற்சியில் ஈடுபட்டனர். அந்நிலையில் கம்பனது இலக்கிய ஆளுமையை தமிழர்களிடையே பரப்புவதற்காக காரைக்குடி சா. கணேசன் கம்பன் கழகம் என்னும் அமைப்பை உருவாக்கினார்.

தொடக்கம்
--------

சா. கணேசன் 1939 ஏப்ரல் 2, 3 ஆகிய நாள்களில் இரசிகமணி டி. கே. சிதம்பரநாத முதலியார் தலைமையில் காரைக்குடியில் கம்பன் விழாவை நடத்தி, கம்பன் கழகத்தைத் தொடங்கினார்.

கம்பன், தான் இயற்றிய இராமகாதையை பங்குனி மாதம் அத்தத் திருநாளில் கவியரங்கேற்றினார் எனக்கூறும் தனிப்பாடல் ஒன்றைச் சான்றாகக் கொண்டு, கி.பி. 886 பிப்ரவரி 23 ஆம் நாளில்தான் அவ்வரங்கேற்றம் நிகழ்ந்திருக்க வேண்டும் என சா. கணேசன் கணித்தார். எனவே ஒவ்வோராண்டும் பங்குனி மாதம் அத்தத் திருநாளில் சிவகங்கை மாவட்டம் நாட்டரசன் கோட்டையில் உள்ள கம்பன் சமாதி கோயிலில் கம்பன் விழாவின் நிறைவு நாளும் அந்நாளுக்கு முந்தைய பங்குனி மகம், பூரம், உத்திரம் ஆகிய நாள்களில் காரைக்குடியில் கம்பன் விழா தொடக்க நாளும் தொடரும் நாள்களும் காரைக்குடி கம்பன் கழகத்தால் கொண்டாடப்படுகிறது.

தொடர்ச்சி
---------

சா. கணேசனால் 1939 ஆம் ஆண்டில் காரைக்குடியில் கம்பன் கழகம் தொடங்கப்பட்ட பின்னர், அக்கழகத்தின் நோக்கத்தைத் தமிழகத்தின் பிறபகுதிகளிலும் நிறைவேற்றுவதற்காக சென்னை, கோயமுத்தூர் (1972ஆம் ஆண்டில் கோவை இலக்குமி ஆலை அதிபர்களில் ஒருவரான கோவை குப்புசாமி சுந்தரம் என்பவரால் தொடங்கப்பட்டது. 
திருநெல்வேலி, மதுரை ஆகிய ஊர்களில் கம்பன் கழகம் தொடங்கப்பட்டு , தொடர்ந்து பணியாற்றி வருகின்றன.

சான்றடைவு
---------

1. ↑  சிவம் சுகி. கம்பன் நேற்று – இன்று – நாளை, வானதி பதிப்பகம் சென்னை, ஐ.பதி. நவ 2006, பக். 20-23
2. ↑  காரைக்குடி கம்பன் கழகப் பணிகள்
3. ↑  தமிழ் மணி, தினமணி 2022 10 23 பக்.6

வெளியிணைப்பு
------------

* காரைக்குடி கம்பன் கழகப் பணிகள்
செவ்வேள்
**கேசவனார்** சங்ககாலத்துப் புலவர்களில் ஒருவர். செவ்வேளை(=முருகனை)ப் போற்றிப் பாடிய 14 எண்ணிடப்பட்ட பரிபாடல் ஒன்று மட்டும் இவர் பாடியதாகச் சங்கநூல் தொகுப்பில் உள்ளது. இவர் சங்ககால இசையமைப்பாளர்களில் ஒருவராகவும் திகழ்ந்து இவரது பரிபாடலுக்கு இவரே இசையமைத்து நோதிறப் பண்ணில் பாடினார்.

பாடலில் சொல்லப்பட்ட செய்திகள்
-----------------------------

### முருகனை வேண்டுதல்

முருகா! உனக்குப் புகழ் அதிகம். அதனைக் காட்டிலும் அதிகமாக நாங்கள் உன்னை நெருங்கி வழிபட வரம் தா.
### திருப்பரங்குன்றம் - உவமைகள்

திருப்பரங்குன்றத்திலுள்ள நிலைத்திணைப் பொருள்களும், அலைதிணைப் பொருள்களும் எவ்வாறு விளங்கின என்பது உவமையாக்கிக் காட்டப்பட்டுள்ளன.

வண்டின் குரல் பண் போல் இருந்தது.  

மூங்கில் முருகனை வழிபடும் மகளிர் தோள் போல் இருந்தது.  

மயிலின் குரல் மணந்து பிரிந்தாரை 'வாரும், வாரும்' என்று அழைப்பது போல இருந்தன.  

கொன்றைமலர்க் கொத்துகள் பொன்மாலைகள் போல் இருந்தன.  

பாறைகளில் உதிர்ந்து கிடந்த வேங்கை மலர்கள் 'புலி புலி' என்று பேதை மகளிர் தாய்மாரிடம் சொல்லும்படி கிடந்தன.

### செயுதிகளும் புதுமை நோக்கும்

அகில், தூபப் புகை வெண்மேகம் போல் எழுந்தது.  

ஆறு தலையும், பன்னிரு கையும் வள்ளியை மணக்கப் பயன்படுத்திக்கொண்டாய்.  

பிரிந்து வந்த தலைவர் நீங்காமல் இருக்க மகளிர் யாழ் மீட்டுவர்.  

முருகன் பிறந்தபோதே இந்திரன் முதலானோர் அஞ்சினர்.  

இரு பிறப்பும், இரு பெயரும் உடைய அந்தணர் செய்யும் அறத்தை விரும்புபவன் முருகன்.
**கம்பர் மேடு**, தமிழ்நாட்டின் மயிலாடுதுறை மாவட்டம், குத்தாலம் வட்டம், குத்தாலம் ஊராட்சி ஒன்றியத்தில் அமைந்த தேரழுந்தூர் எனும் ஊரில் அமைந்துள்ளது. இந்த கம்பர் மேடு கம்பராமாயணம் இயற்றிய கவிச்சக்கரவர்த்தி கம்பரின் நினைவிடமாகப் போற்றப்படுகிறது. இத்தொல்ல்யல் களம் தற்போது இந்தியத் தொல்லியல் துறையின் கட்டுப்பாட்டில் உள்ளது. கம்பருக்கு ஒரு விசித்திர பழக்கம் இருந்துள்ளது. அவர் ஒருமுறை உணவு சமைக்கப் பயன்படுத்தும் மண்பாண்டங்களை மறுமுறை பயன்படுத்தாமல் அன்றே உடைத்துவிட, அந்த மண்பாண்டத் துகள்கள் குவிந்து, ஒரு பெரிய மேடாக மாறியது. அதுவே தற்போது 'கம்பர் மேடு' என்று அழைக்கப்படுகிறது என உள்ளூர் மக்கள் சொல்கிறார்கள்.
தேசிய முக்கியத்துவம் வாய்ந்த இச்சின்னம் 1953-அம் ஆண்டில் புராதன சின்னங்கள் மற்றும் புதையுண்ட தொல்பொருள் சட்டத்தின் (1958 எண்.24) கீழ் கொண்டுவரப்பட்டிருக்கிறது.

மேற்கோள்கள்
-----------

1. ↑  புதர் மேடாகிக் கிடக்கும் கம்பர் வாழ்ந்த `கம்பர் மேடு’ - அரசு நடவடிக்கை எடுக்குமா?
2. ↑  கவனிப்பாரற்ற நிலையில் தேரழந்தூர் கம்பர் மேடு
3. ↑  "கம்பர் வாழ்ந்த இடம் முறையாக பாதுகாக்கப்படுமா?". 2019-03-17 அன்று மூலம் பரணிடப்பட்டது. 2021-10-12 அன்று பார்க்கப்பட்டது.
4. ↑  Kambarmedu, believed to be the birth place of Tamil poet Kambar, in state of neglect
**கம்பன் நேற்று – இன்று – நாளை** என்னும் நூல் சுகி. சிவம் என்பவர் சென்னை கம்பன் கழகத்தில் அமரர் ஏவி. எம். அறக்கட்டளை நினைவுச் சொற்பொழிவுத் தொடரின் பதினெட்டாவது சொற்பொழிவாக 2001 சூலை 28 ஆம் நாள் நிகழ்த்திய சொற்பொழிவின் எழுத்து வடிவம் ஆகும். இச்சொற்பொழிவு சென்னை கம்பன் கழகத்தின் தலைவராகவும் நீதியரசராகவும் பணியாற்றிய டாக்டர் மு. மு. இஸ்மாயில் தலைமையில் சென்னை ஏவி. எம். இராஜேஸ்வரி கல்யாண மண்டபத்தில் நிகழ்த்தப்பட்டது.

உள்ளடக்கம்
----------

கம்பன் நேற்று – இன்று – நாளை என்னும் பொதுத்தலைப்பின் கீழ் பதினொறு துணைத் தலைப்புகளில் இச்சொற்பொழிவு நிகழ்த்தப்பட்டு இருக்கிறது. அவ்வாறு இந்நூலிலும் பதினொறு கட்டுரைகள் இடம்பெற்று உள்ளன. ஒவ்வொரு துணைத் தலைப்பிலும் அத்தலைப்பின் நுவல்பொருள் கம்பன் கழகங்களில் கடந்த காலத்தில் எந்நிலையில் இருந்தது; தற்காலத்தில் எந்நிலையில் இருக்கிறது; எதிர்காலத்தில் எந்நிலையில் இருக்க வேண்டும் எனச் சுட்டுபவைகளாக இப்பொழிவுகள் அமைந்திருக்கின்றன. அத்துணைத் தலைப்புகள் பின்வருமாறு:

01 கம்பன் நேற்று – இன்று – நாளை
02 கம்பராமாயணக் காவல் நிலையங்கள் நேற்று – இன்று – நாளை
03 கம்பன் விழாக்கள் நேற்று – இன்று – நாளை
04 கம்பராமாயணக் கதை நேற்று – இன்று – நாளை
05 கம்பன் கருத்துக்கள் நேற்று – இன்று – நாளை
06 கம்பனது சமயம் நேற்று – இன்று – நாளை
07 கம்பன் கவியனுபவம் நேற்று – இன்று – நாளை
08 கம்பன் தனிச்சிறப்பு நேற்று – இன்று – நாளை
09 கம்பனது சமய இலக்கியம் நேற்று – இன்று – நாளை
10 கம்பன் காட்டும் அரசியல் நேற்று – இன்று – நாளை
11 என்றும் உண்டு எதிர்காலம்

சான்றடைவு
---------

1. ↑  சுகி. சிவம், கம்பன் நேற்று – இன்று – நாளை, வானதி பதிப்பகம் – சென்னை, ஐந்தாம் பதிப்பு நவம்பர் 2006, பக்.6
2. ↑  சுகி. சிவம், கம்பன் நேற்று – இன்று – நாளை, வானதி பதிப்பகம் – சென்னை, ஐந்தாம் பதிப்பு நவம்பர் 2006, பக்.8
கணக்கியல் மற்றும் வணிகத்தில் சொத்து எனப்படுவது ஒரு தனிநபரால் அல்லது சேர்ந்தியங்கும் ஒரு குழுவினால் வருமானத்தை ஈட்டிதரும் விதமாக வைத்திருக்கும் அனைத்து வளங்களும் சொத்து (Asset) எனப்படும். சுருக்கமாக சொல்லின் காசும், காசாக மாறக்கூடிய வளங்களும் சொத்து எனலாம்.

பொருளியலில் செல்வத்தினை (wealth) கொண்டிருக்ககூடிய அனைத்து வடிவங்களும் சொத்து என வரைவிலக்கணப்படுத்தப்படும்.

### சொத்தின் வகைகள்

சொத்து அவற்றின் திரவதன்மை, வாழ்வு காலத்தை பொறுத்து வகைபிரிக்கப்படும். ஐந்தொகையில் நீண்ட ஆயுளினை பொறுத்து மேலிருந்து கீழாக பட்டியல் படுத்தப்படும். கீழே திரவதன்மை அடிப்படையில் பட்டியலிடப்பட்டுள்ளது.

#### நடைமுறை சொத்து

உடனடியாக காசாக மாறக்கூடிய தன்மையினை உடைய அதாவது திரவத்தன்மை வாய்ந்த சொத்துக்கள் நடைமுறை சொத்தினுள் அடங்கும். இவை வியாபார நடவடிக்கையினால் இவற்றின் பெறுமதி கூடிக்குறையலாம். 5 வகையான பிரிவுகளாக காணப்படும் அவைகள்,
  
1.**காசு**- இதுவே அதீதிரவத்தன்மை வாய்ந்த சொத்தாகும். இவற்றில் கையிலுள்ள காசு, வங்கிவைப்புக்கள், காசோலைகள் என்பன உள்ளடக்கப்படும்.
  
2.**குறுங்கால மூதலீடுகள்**
  
3.**கடன்பட்டோர்**
  
4.**கையிருப்பு**
  
5.**முற்பண செலவுகள்**- எதிர்கால நுகர்விற்கென கொடுக்கப்பட்டுள்ள பணத்தினை குறிக்கும்.

இவை தொழிற்படும் மூலதனம்(working capital) எனவும் அழைக்கப்படும்.

#### நீண்டகால மூதலீடுகள்

நீண்ட காலத்தின் பின்னர் பணமாக மாறும் தன்மையினை கொண்டிருக்கும் முதலீடுகள் நீண்டகால முதலீடுகள் (Long-term investments) எனப்படும். பிணைகள், முறிகள, வங்கி நிலையான வைப்பு, காப்புறுதி, கடன்பத்திரம் என்பன இவற்றிலடங்கும்.

#### நிலையான சொத்துக்கள்

வியாபார நிறுவனத்தில் நீண்ட பாவனை (ஒரு வருடத்திற்கும் மேலே) உடையதும் இலாபமீட்டக்கூடியதுமான வளங்கள் நிலையான சொத்து அல்லது நடைமுறையல்லா சொத்து எனப்படும். இவற்றில் நிலம், கட்டிடம், இயந்திரங்கள், தளபாடம், கருவிகள் என்பன உள்ளடக்கப்படும். இவற்றில் நிலம் தவிர்ந்த எனையவை பெறுமதி தேய்விற்கு உட்பட கூடியவை இதனால் ஐந்தொகையில் தேய்வின் பெறுமதி கழித்த பின்னரான பெறுமதியே காட்டப்படும்.

#### அருவச்சொத்து

இவை பௌதீக தன்மை குறைந்த கண்ணால் காணவொண்ணாத சொத்தாகும் (Intangible assets). இவற்றில் காப்புரிமை, விற்பனை குறியீடு, நன்மதிப்பு என்பன உள்ளடக்கப்படும்.
**நற்கு வனவிலங்கு சரணாலயம்** (*Nargu Wildlife Sanctuary*) என்பது இமாச்சலப்பிரதேசத்தின் மண்டி மாவட்டத்தில் உல் ஆற்றின் கிழக்குப் பகுதியில் அமைந்துள்ளது. இது சரணாலயமாக 1999-ல் அறிவிக்கப்பட்டது. இச்சரணாலயம் 132.37 சதுர கி.மீ. பரப்பளவைக் கொண்டுள்ளது. சரணாலயத்தின் சரிவுகளில் ஆல்பைன் காடுகள் காணப்படுகின்றன. இச்சரணாலயம் பல்வேறு வகையான விலங்குகள் மற்றும் பறவைகளின் தாயகமாக உள்ளது.

நிலவியல்
--------

சுமார் 278 சதுர கி.மீ. பரப்பளவில் இந்த சரணாலயம் 1999ஆம் ஆண்டு அக்டோபர் 23-ல் இமாச்சலப்பிரதேச அரசால் அறிவிக்கப்பட்டது. 29 நவம்பர் 2013 அன்று, எல்லைகளை வரையறை செய்ததன் காரணமாக, பரப்பளவு 132.3731 km2 (51.1095 sq mi) ஆகக் குறைக்கப்பட்டது. இச்சரணாலயம் வடக்கு32°06′49″N 76°56′35″E﻿ / ﻿32.11361°N 76.94306°E﻿ / 32.11361; 76.94306﻿ (NarguWLS North), கிழக்கு31°52′54″N 77°04′50″E﻿ / ﻿31.88167°N 77.08056°E﻿ / 31.88167; 77.08056﻿ (NarguWLS East), தெற்கு31°48′42″N 77°02′41″E﻿ / ﻿31.81167°N 77.04472°E﻿ / 31.81167; 77.04472﻿ (NarguWLS South), மேற்கு32°01′39″N 76°51′31″E﻿ / ﻿32.02750°N 76.85861°E﻿ / 32.02750; 76.85861﻿ (NarguWLS West) புவிசார் ஒருங்கிணைப்புகளுக்குள் அமைந்துள்ளது. இந்த சரணாலயம் குல்லு மாவட்டத்தின் குல்லு வனப் பிரிவின் கீழ் வருகிறது. இருப்பினும் இதன் சில பகுதிகள் மண்டி மாவட்டத்தில் அமைந்துள்ளது.

அணுகல்
------

* விமான நிலையம்:- புந்தார் (குல்லு)
* தொடருந்து நிலையம்: ஜோகிந்தர்நகர் (40 கி. மீ. தொலைவில்)
* சாலை:- சரணாலயம் சாலை மூலம் நன்கு இணைக்கப்பட்டுள்ளது.

மேற்கோள்கள்
-----------

1. ↑  "Nargu Wildlife Sanctuary". *WildTrails Recent Sightings | The One-Stop Destination for all your Wildlife Travels* (ஆங்கிலம்). 2017-09-23. 2021-06-17 அன்று பார்க்கப்பட்டது.
2. ↑  Forest Department, Principal Secretary (Forests) (29 Nov 2013). "Notification No. FFE-B-F(6)-16/1999-Nargu" (PDF). *Government of Himachal Pradesh*. 3 Jul 2021 அன்று பார்க்கப்பட்டது.

வெளி இணைப்புகள்
---------------

* இமாச்சலப்பிரதேசம் சுற்றுலா
* இமாச்சலப்பிரதேச சுற்றுலா மேம்பாட்டுக் கழகம்
|  |  |  |
| --- | --- | --- |
| << |  **திசம்பர் 2013** | >> |
| ஞா | தி | செ | பு | வி | வெ | ச |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |  |  |  |  |
| **MMXXIII** |
|

**டிசம்பர் 2013** (*December 2013*) , 2013 ஆம் ஆண்டின் கடைசி 12வது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைந்தது. தமிழ் நாட்காட்டியின் படி மார்கழி மாதம் டிசம்பர் 16, திங்கட்கிழமை தொடங்கி, 2014 சனவரி 13 திங்கட்கிழமை முடிவடைந்தது.

நிகழ்வுகள்
----------

* டிசம்பர் 5 - நோபல் பரிசு பெற்றவரும், நிறவெறிஉக்கு எதிராகக் குரல் கொடுத்தவருமான முன்னாள் தென்னாப்பிரிக்க அரசுத்தலைவர் நெல்சன் மண்டேலா 95வது அகவையில் காலமானார். (பிபிசி)
* டிசம்பர் 14 - சீனாவின் சாங் ஈ 3 விண்கலம் நிலாவில் தரையிறங்கியது.
* டிசம்பர் 20 - மன்னார் திருக்கேதீச்சரம் கோவிலுக்கு அருகில் பெரும் மனிதப் புதைகுழி கண்டுபிடிக்கப்பட்டது.
* டிசம்பர் 29 - கனடா நாடாளுமன்ற உறுப்பினர் ராதிகா சிற்சபேசன் யாழ்ப்பாணத்திற்கு தனிப்பட்ட பயணம் மேற்கொண்டு, அங்குள்ள நலன்புரி நிலையங்களைப் பார்வையிட்டார்.

இறப்புகள்
---------

* டிசம்பர் 5 - நெல்சன் மண்டேலா, தென்னாப்பிரிக்கக் கறுப்பினத் தலைவர் (பி. 1918)
* நவம்பர் 10 - புஷ்பா தங்கதுரை, எழுத்தாளர் (பி. 1931]])
* டிசம்பர் 14 - பீட்டர் ஓ டூல், பிரித்தானிய ஐரிய நடிகர் (பி. 1932)
* நவம்பர் 29 - பாலகுமாரன் மகாதேவா, இலங்கை முன்னாள் அரச அதிகாரி (பி. 1921)
* டிசம்பர் 19 - டேவிட் ராஜேந்திரன், ஈழத்து நாடக நடிகர் (பி. 1945)
* டிசம்பர் 23 - மிக்கைல் கலாசுனிக்கோவ், உருசிய கண்டுபிடிப்பாளர் (பி. 1919)
* டிசம்பர் 30 - கோ. நம்மாழ்வார், இயற்கை ஆர்வலர் (பி. 1938)

மேற்கோள்கள்
-----------

1. ↑  "China lands Jade Rabbit robot rover on Moon". BBC. 14 December 2013. .

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**நற்சாந்துபட்டி** (*Nachandupatti*) என்பது இந்தியாவில் தமிழ்நாடு மாநிலத்தில் புதுக்கோட்டை மாவட்டத்தில் அமைந்துள்ள சிற்றூர் ஆகும். இங்கு அதிகமாக நகரத்தார் இனமக்கள் வசிக்கின்றனர். புகழ்மிக்க கோயில்களும், பலவித திருவிழாக்களும், சமய சடங்குகள் பலவும் அவ்வப்போது நடைபெற்றுக் கொண்டிருக்கும் இந்த ஊரினைச் சுற்றி புதூர், கோட்டூர் போன்ற கிராமங்கள் உள்ளன.

பெயர்
-----

நற்சாந்துபட்டியின் உண்மையான பெயர்  *திருமலை சாம் உத்திரம்* என்பதாகும். ஊமத்துரை (கட்டபொம்மனின் இளைய சகோதரர்) குடியிருக்க திருமயத்தில் ஒரு கோட்டை கட்டினார். அக்கோட்டையினைக் கட்டுவதற்கு தேவையான சாந்து, நச்சாந்துபட்டியிலிருந்தே கொண்டுவரப்பட்டது. ஆதலால் நல்ல சாந்து பட்டி என்ற அழைக்கப்பட்டது. பின்னர் நற்சாந்துபட்டி என்று மருவியது.

பொது தகவல்
----------

நச்சாந்துபட்டி, திருச்சிராப்பள்ளியிலிருந்து 69 கி. மீ. தொலைவில் அமைந்துள்ளது. புதுக்கோட்டையிலிருந்து 17 கி. மீ. தொலைவில் பொன்னமாரவதி சாலையில் அமைந்துள்ளது. 3.6    ச. கி. மீ. பரப்பளவில், 3500  நபர்களுக்கு மேல் இங்கு வாழ்கின்றனர். இந்த ஊரின் அஞ்சலக் குறியீட்டு எண் 622404.

இந்த சிறிய கிராமத்தில் 100 முதல் 200 ஆண்டுகளுக்கு முன்பு, நகரத்தாரால் கட்டப்பட்ட பல வீடுகள், வியக்கத்தக்க கட்டிடக்கலைக்கு எடுத்துக்காட்டாக இருக்கின்றன.

கிராமத்தில் ஒவ்வொரு வீட்டிற்கும் ஒரு விசித்திரமான புனைபெயர் உண்டு. உதாரணமாக காட்டு மீனி ஆயல் வீடு அல்லது சுபன் செட்டியார் வீடு. இங்கு தெருக்களுக்கு தேசிய  தலைவர்களின் பெயர்கள் சூட்டப்பட்டுள்ளது குறிப்பிடத்தக்கது (நேதாஜி தெரு, இராஜாஜி தெரு, நேரு தெரு).

வசதிகள்
-------

### பொது மற்றும் வணிக சேவைகள்

நற்சாந்துபட்டியில்  ஐசிஐசிஐ வங்கியும், இந்திய யூனியன் வங்கி, பாரத ஸ்டேட் வங்கியும் செயல்படுகிறது. தபால் அலுவலகம் ஒன்றும் இங்கு இயங்குகிறது. நற்சாந்துப்பட்டியில் பொது நூலகம் ஒன்றும் உள்ளது.

இங்கு மழை நீர் சேகரிப்பு வசதியுடன் கூடிய மூன்று தண்ணீர் சேகரிப்பு தொட்டிகள் உள்ளன. இம்மூன்று தொட்டியில் இரண்டு பொதுப் பயன்பாட்டிற்கும், மூன்றாவது தண்ணீர் தொட்டி பிரத்தியேகமாக குடிநீர் நோக்கத்திற்காகவும் பயன்படுத்தப்படுகின்றன.

ஒவ்வொரு வாரமும் ஞாயிறு அன்று சிவன் கோயில் ஊரணி பகுதியில் சந்தை நடைபெறும். முந்தைய காலங்களில் திரையரங்கம் இருந்தது. இத்திரையரங்கம் தற்பொழுது செயல்பட வில்லை.  

### கல்வி

இராமநாதன் செட்டியார் மேல்நிலைப் பள்ளி ஒன்றும், சண்முக விலாச கலாசாலை தொடக்கப் பள்ளியும் நச்சாந்துபட்டியில் செயல்படுகின்றன.

### போக்குவரத்து

 சென்னைக்கு நேரடி பேருந்து வசதி உள்ளது. புதுக்கோட்டை மற்றும் பொன்னமராவதி ஊர்களிலிருந்து பேருந்து சேவை அரசு மற்றும் தனியாரால் இயக்கப்படுகிறது. 

### வழிபாட்டு இடங்கள்

பல பிரபலமான கோயில்கள் நச்சாந்துபட்டியைச் சுற்றி உள்ளன. 200 ஆண்டுகள் பழமைவாய்ந்த கருப்பர் கோவில் பிரசித்தி பெற்றது. பல்லவர் ஆட்சி காலங்களில்  கோயில்கள் மலைகளுக்குள்ளே செதுக்கப்பட்டன. இத்தகைய கோயில்களில் சிவன் கடவுள் உள்ள திருவருள் காளீசுவரர் சுப்பிரமணிய சுவாமி கோயில், மலையக்கோயில் மிகச்சிறப்பு வாய்ந்தது. மலைக் கோயில் மீது நகரத்தாரால் முருகன் கோயில் கட்டப்பட்டது.

மேற்கோள்கள்
-----------

1. ↑  Nachandupatti S.O Post Office – Thirumayam, PUDUKKOTTAI, Tamil Nadu, India Online: Pincode Search
2. ↑  "Bank village adoption programme launched", *The Hindu*, 25 May 2008
**நற்பிட்டிமுனை சிவசக்தி மகாவித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள பாடசாலைகளில் ஒன்றாகும்.

வரலாறு
------

இப்பிரதேசத்தின் ஆரம்பகால அரசபாடசாலைகளில் ஒன்றான இப்பாடசாலையின் ஆரம்பகாலப் பெயர் நற்பிட்டிமுனை அரசினர் தமிழ் கலவன் பாடசாலை என்பதாகும். இப்பாடசாலை 1932 ஆம் ஆண்டு ஆரம்பிக்கப்பட்டது. பின்னர் சிவசக்தி வித்தியாலமாக பெயர் மாற்றப்பட்டது. இப்பாடசாலை 2012ஆம் ஆண்டு உயர்தர கலைப்பிரிவைக் கொண்ட மகாவித்தியாலய தரத்திற்குத் தரமுயர்த்தப்பட்டது.

பாடசாலைக் கீதம்
---------------

போற்றிடுவேம் புழந்தேற்றிடுவோம்-புவி  

சாற்றுமுயர் கல்விக் கூடமிதே!  

சிவசக்தி மகாவித்தியாலயம் நாமம்  

பவசக்திகள் யாவும் தந்திடும் கூடம்.  

(போற்றிடுவோம்)  

  

நெற்கதிர் வயல், நதி, நெறிநலம் பாடும்  

நற்பிட்டிமுனை பதி நிறைவறிவோடும்  

கற்பனை, கலை வளம், கல்வி, அறம், திறம்  

விற்பனராகிட வித்தை தரும் தலம்.  

(போற்றிடுவோம்)  

  

ஆற்றல்கள் பெரிகிட, அறிவெம்மில் வளர்ந்திட  

ஏற்றமிகு கல்வி இயல்புகள் மலிந்திட  

ஊற்றென உயர்கலை சாற்று மறைகளும்  

மாற்றம் மலர்ந்து மருவி பொழிந்திட  

(போற்றிடுவோம்)
**இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு** (Sri Lankan Tamil nationalism) எனும் நூல் கலாநிதி முருகர் குணசிங்கம் எழுதிய முதலாவது வரலாற்று ஆய்வு நூலாகும். இந்த நூல் தென் ஆசியவியல் மையம், சிட்னியில், 2003 ஆம் ஆண்டு வெளியிடப்பட்டதாகும். இந்நூல் 346 பக்கங்களைக் கொண்டுள்ளது.

நூலின் உள்ளடக்கம்
-----------------

இந்தியாவில்
-----------

இந்தியாவில் நேரு பல்கலைக்கழகத்தில், வாசிப்பு பகுதிக்கு இந்த நூலின் பகுதி இணைக்கப்பட்டுள்ளன.

அமெரிக்காவில்
-------------

அமெரிக்காவில் கலாநிதி ஆய்வுகளை மேற்கொள்வோரின் சிறந்த ஆய்வுகளை சேகரிக்கும் ஆவணக் களஞ்சியத்திலும் இந்நுலின் உள்ளடக்கங்கள் களஞ்சியப்படுத்தப்பட்டுள்ளன.

இலங்கையில்
----------

இலங்கையில் இந்த நூல், அறிஞர்கள், வரலாற்று ஆசிரியர்கள், கல்விமான்கள் மத்தியில் செல்வாக்கு பெற்றது. முதல் 500 பதிப்புகள் இலங்கையில் விற்பனையாகி, அடுத்து அனுப்பபட்ட 500 பிரதிகளை இலங்கை பறிமுதல் செய்து தடைவிதித்தது. அவற்றை பின்னரான காலங்களில் இணையத்தின் ஊடாக விற்பனை செய்தது என்பதும் குறிப்பிடத்தக்கது.

வெளியிணைப்புகள்
---------------

தளத்தில்  
இலங்கை தமிழ் தேசியவாதம் (நூல்)
 ***நூல்*** உள்ளது.
**கிழக்கு உரோமானிய மொழிகள்** என்பன குறுகிய பொருளில் உரோமானிய மொழிக் கூட்டத்தில் அடங்கிய *விலாச் மொழிகள்* என அறியப்பட்ட மொழிகளைக் குறிக்கும். இவை தென்கிழக்கு ஐரோப்பாவில் கொடும் இலத்தீனின் (Vulgar Latin) ஒரு உள்ளூர் வழக்கிலிருந்து உருவாயின.

வரலாறு
------

கிழக்கு உரோமானிய மொழிகளில் இலத்தீன் உயிரெழுத்தான /i/, /ē/யுடனும், /e/யுடனும் இணைகிறது. ஆனால், /u/, /ū/வுடன் இணைகிறது. இது இம்மொழிக் கூட்டத்தை /u/, /ō/வுடனும், /o/வுடனும் இணையும் மேற்கு உரோமானிய மொழிகளில் இருந்து வேறுபடுத்துகிறது. தற்காலத்தில் இது மேற்கு பசிலிக்காட்டா மொழியான காசுட்டெல்மெசானோ கிளைமொழி போன்ற சில மொழிகளில் மட்டுமே காணப்பட்டாலும், ஒரு காலத்தில் இது தெற்கு இத்தாலி முழுவதும் பரந்து காணப்பட்டமைக்கான சான்றுகள் உள்ளன.

இப்பகுதியில் உரோமப் பேரரசின் ஆதிக்கம் இல்லாது போய்ப் பல நூறு ஆண்டுகளுக்குப் பின்னர், கொடும் இலத்தீனின் உள்ளூர் வழக்கு, தற்கால உரோமானிய மொழியின் பல அம்சங்களை உள்ளடக்கிய முதல்நிலை உரோமானியமாக வளர்ச்சியடைந்தது. வெளியார் ஊடுருவல்களினாற் போலும் முதல்நிலை உரோமானியம் நான்கு தனித்தனி மொழிகளாகப் பிளவுபட்டது.

* காசுட்டெல்மெசானோ?
* டால்மேசன்
* விலாச்
	+ டாக்கோ உரோமானியம்
	+ அரோமானியம்
	+ மெக்லேனிய உரோமானியம்
	+ இசுத்திரிய உரோமானியம்

முதல்நிலை உரோமானியம் தோன்றிய இடம் இன்னும் விவாதத்துக்கு உரியதாகவே உள்ளது. பல வரலாற்றாளர்கள் இது சிரேசெக் கோட்டுக்குச் சற்று வடக்கே நிகழ்ந்திருக்கலாம் எனக் கருதுகின்றனர்.

குறிப்புகள்
-----------

1. ↑  Michele Loporcaro, "Phonological Processes", in Maiden et al. 2011, *The Cambridge History of the Romance Languages: Volume 1, Structures*
**இலங்கை சாம்பல் இருவாய்ச்சி** *(Sri Lanka grey hornbill, ஓசிசெரோசு ஜின்கேலென்சிசு)* என்பது இருவாய்ச்சி குடும்பம் பறவையாகும். இது இலங்கையில் மட்டும் பரவலாகக் காணப்படும் பறவையாகும். இருவாய்ச்சி என்பது வெப்பமண்டல காடுகளில் காணப்படும் தொல்லுலக பாசெரின் பறவைகளாகும்.

வாழ்விடம்
---------

இலங்கை சாம்பல் இருவாய்ச்சி வன வாழ்விடங்களில் காணப்படும் பெரிய அளவிலான பறவையாகும்.

விளக்கம்
--------

இலங்கை சாம்பல் இருவாய்ச்சி 45 சென்டிமீட்டர்கள் (18 அங்) ) நீளம் வரை வளரக்கூடிய பெரிய பறவை நீளம். இதனுடைய முதன்மை இறகுகள் கருப்பு நிறமுடனும், சாம்பல் நிற அடிப்பகுதியுடன் நுனிப்பகுதியானது பழுப்பு நிறமுடையது. இதனுடைய நீண்ட வால் வெள்ளை நிற பக்கங்களுடன் கருப்பு நிறமாகவும், உள் பகுதிகள் வெண்மையாகவும் இருக்கும். நீண்ட, வளைந்த அலகுகள் கடினமான நுனிகளற்று காணப்படும். ஆண் பெண் இருவாய்ச்சிகள் வேறுபாடின்றி காணப்படு, ஆனால் ஆண்களுடைய அலகானது நுரை வண்ணத்திலும், பெண் பறவைகளுடைய அலகானது கருப்பு நிறத்தில் நுரை வண்ணத்தில் பட்டைகளுடன் காணப்படும். முதிர்ச்சியடையாத பறவைகள் அடர் சாம்பல் நிற மேற்புறங்களுடன், நுரை வண்ண அலகுகளில் வெள்ளை நுனியுடனும் வாலின் நுனியில் நுரை வண்ண கோட்டுடன் காணப்படும். மெதுவாக பறக்கக்கூடியவையாக இருந்தபோதிலும் ஆற்றல் வாய்ந்தவை.

நடத்தை
------

தடுக்கப்பட்ட மரத் துளை ஒன்றில் நான்கு வெள்ளை முட்டைகள் வரை இடும். முட்டைகள் பொரித்தபின் தாயிற்கும் குஞ்சுகளுக்கும் ஆண் உணவு வழங்குகிறது. இந்த பறவைகள் பொதுவாக இணைகளாக ஒரு கூட்டமைப்பில் ஐந்து பறவைகள் (2 பெரியவர்கள் மற்றும் 2-3 குஞ்சுகள்) கொண்ட சிறிய குழுக்களாக வாழ்கின்றன.

உணவு
----

இவை பெர்ரி, பழங்கள், பூச்சிகள் மற்றும் சிறிய பல்லிகளை உணவாக உட்கொள்வதைக் காணலாம். இவை பெரும்பாலும் அத்திப்பழங்களை உணவாக உண்ணுகின்றன. எப்போதாவது சிறிய கொறித்துண்ணிகள், ஊர்வன மற்றும் பூச்சிகளைச் சாப்பிடுகின்றன.

மேற்கோள்கள்
-----------

1. ↑  BirdLife International (2012). "*Ocyceros gingalensis*". *IUCN Red List of Threatened Species* **2012**.. பார்த்த நாள்: 26 November 2013. old-form url

* கிரிம்மெட், இன்ஸ்கிப் மற்றும் இன்ஸ்கிப் எழுதிய *இந்தியாவின் பறவைகள்* ,ISBN 0-691-04910-6

வெளி இணைப்புகள்
---------------

* இணைய பறவை சேகரிப்பு பரணிடப்பட்டது 2015-04-06 at the வந்தவழி இயந்திரம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q859861
* விக்கியினங்கள்: Ocyceros gingalensis
* ADW: Ocyceros\_gingalensis
* ARKive: ocyceros-gingalensis
* Avibase: 51D20ACBFC250089
* BioLib: 136168
* BirdLife: 22682425
* ஈபேர்டு: ceghor1
* EoL: 1048407
* GBIF: 2475925
* iNaturalist: 5539
* IRMNG: 11375448
* ITIS: 554418
* IUCN: 22682425
* என்.சி.பி.ஐ: 866445
* Xeno-canto: Ocyceros-gingalensis

 |
RuB2 செஞ்சாய்சதுர கட்டமைப்பு. பச்சை நிறத்தில் Ru, இளஞ்சிவப்பு - போரான்
**ருத்தேனியம் போரைடுகள்** (*Ruthenium borides*) என்பவை ருத்தேனியம் மற்றும் போரான் தனிமங்கள் சேர்ந்து உருவாகும் சேர்மங்கள் ஆகும். அதிக கடினத்தன்மை இத்தகைய சேர்மங்களின் சிறப்புப் பண்பாகும். கடினத்தன்மையை அளவிட பயன்படுத்தப்படும் விக்கர்சு கடினத்தன்மை சோதனையில், RuB2 மற்றும் Ru2B3 நிலை சேர்மங்கள் பகுதிப் பொருள்களாக உள்ள மெல்லிய படச்சுருள்களில் ருத்தேனியம் போரைடுகளின் கடினத்தன்மை மதிப்பு HV = 50 கிகா பாசுக்கல் ஆகும். இந்த மதிப்பு மொத்தமாக உள்ள RuB2 அல்லது Ru2B3 சேர்மங்களைக் காட்டிலும் கணிசமான அளவு அதிகமாக உள்ளது. ஆனால் அதை தனித்தனியாக உறுதிப்படுத்த வேண்டும், மீக்கடின பொருட்கள் மீதான அளவீடுகள் உள்ளார்ந்த அளவில் கடினமானவையாகும். 

உதாரணமாக தொடர்புடைய பொருளான இரேனியம் டைபோரைடு சேர்மத்தின் தீவிர கடினத்தன்மை குறித்த ஆரம்ப அறிக்கையானது மிகவும் நம்பிக்கையுடன் இருக்கலாம் எனக் கருதப்படுவது கவனிக்கத்தக்கது  was probably too optimistic..

கட்டமைப்பு
----------

இரேனியம் டைபோரைடின் கட்டமைப்பைப் போன்று ருத்தேனியம் டைபோரைடும் அறுகோணக் கட்டமைப்பில் இருக்கும் எனக் கருதப்பட்டது. ஆனால் பின்னர் இது செஞ்சாய்சதுரக் கட்டமைப்பில் உள்ளதாக உறுதி செய்யப்பட்டது .

மேற்கோள்கள்
-----------

1. ↑  J.V. Rau et al. "Deposition and characterization of superhard biphasic ruthenium boride films" Acta Materialia 57 (2009) 673
2. ↑  Chung, Hsiu-Ying (April 20, 2007). "Synthesis of Ultra-Incompressible Superhard Rhenium Diboride at Ambient Pressure". *Science* **316** (5823): 436–9. doi:10.1126/science.1139322. பப்மெட்:17446399. Bibcode: 2007Sci...316..436C. .
3. ↑  J. Qin et al. "Is Rhenium Diboride a Superhard Material?" Adv. Mater. 20 (2008) 4780
[*தொடர்பிழந்த இணைப்பு*]
4. ↑  C. P. Kempter and R. J. Fries "Crystallography of the Ru-B and Os-B Systems" J. Chem. Phys. 34, 1994 (1961)
5. ↑  R. B. Roof, Jr. and C. P. Kempter "New Orthorhombic Phase in the Ru-B and Os-B Systems" J. Chem. Phys. 37, 1473 (1962)
[*தொடர்பிழந்த இணைப்பு*]